Un nou record pentru Bitcoin. Cea mai cunoscută criptomonedă depășește un alt prag.
Bitcoin a atins marţi o nouă valoare record, timp ce investitorii aşteptau debutul pe piaţa bursieră a traderului de criptomonede Coinbase. Ether, a doua cea mai valoroasă monedă digitală după bitcoin, a stabilit, de asemenea, un nou record, urcând la 2.230 dolari. Coinbase va fi listată miercuri la bursă, compania putând fi evaluată în jur de 100 de miliarde de dolari – mai mult decât Intercontinental Exchange.
Nou record pentru Bitcoin: cea mai cunoscută criptomonedă depăşeşte pragul de 63.000 de dolari.Bitcoin a atins marţi o nouă valoare record, la 63.236 de dolari marţi, în timp ce investitorii aşteptau debutul pe piaţa bursieră a traderului de criptomonede Coinbase, anunţă CNBC.Ulterior criptomoneda a scăzut uşor până la aproximativ 62.877 de dolari.Ether, a doua cea mai valoroasă monedă digitală după bitcoin, a stabilit, de asemenea, un nou record, urcând la 2.230 dolari.Coinbase va fi listată miercuri la bursă, compania putând fi evaluată în jur de 100 de miliarde de dolari – mai mult decât Intercontinental Exchange, proprietarul Bursei de Valori din New York. Investitorii în criptomonede salută debutul companiei pe piaţa bursieră ca o etapă majoră pentru industrie, după ani de scepticism din partea Wall Street şi a autorităţilor de reglementare.Coinbase, fondată în 2012, este cea mai mare companie de schimb de criptomonede din Statele Unite. Compania a raportat venituri estimate de 1,8 miliarde de dolari în primul trimestru al anului 2021, o creştere de nouă ori faţă de aceeaşi perioadă a anului precedent, în timp ce profiturile au crescut între 730 şi 800 de milioane de dolari.Bitcoin şi-a dublat preţul de la începutul acestui an.